Simona Halep o va înfrunta pe spaniola Paula Badosa, locul 73 WTA, în primul tur al Miami Open, conform tragerii la sorţi care a avut duminică. Turneul de la Miami, de categorie WTA 1000, este primul pentru Halep după ce românca a absentat din circuit din august 2022.
Halep şi Badosa au mai fost adversare de două ori, la Wimbledon şi la Madrid, în 2022. În ambele meciuri s-a impus românca.
Confruntarea dintre Halep și Badosa de la Madrid a consemnat și un episod dureros pentru iberică, aflată la acea oră în vârf de formă, pe locul 2 în lume
Simona Halep s-a impus cu 6-3, 6-1, în turul secund, iar Paula Badosa a izbucnit în lacrimi chiar în timpul meciului.
"E greu să pierzi acasă. A fost și o săptămână grea, multe lucruri stresante, un tablou greu, de asemenea. Dar asta este, trebuie să accept", a explicat Paula Badosa după meciul cu Halep.
Meciul Simona Halep - Paula Badosa de la Miami va avea loc marți sau miercuri, după ora 20.00.